JohanHeinsen/ENO huggingface dataset:
Viborger Samler, 1813-01-18
Den 4de d. var Sundet ganske frit for Jis, men Dagen derpaa indfandt sig ved en stærk sydvest Vinden saadan Mængde Driviis, at den ei allene opfyldte Sundet, men havde endog ved Landet og Broen, skudt sig nogle Alen høit, og gjort en Aabning i Broens Bolværk. Fra 1ste December 1811 til 29 Novbr. 1812. ere i Aggershuus Stift copulerede 3619 Par; fødte 5937 Drenge, 5776 Piger, ialt 11713 Børn, foruden 1085 uægte; døde: af Mandkjønnet, 3856, af Qvindekjønnet 3835, ialt 7691 Personer, foruden 240 Dødfødte. Blandt de Fødte vare 3 Sæt Trillinger og 109 Par Tvillinger. Af de Døde vare 69 omkomne ved ulykkelige Hændelser, og 22 have ombragt sig selv.
Viborger Samler, 1813-01-18
Corsøer, d. 9de Januar. Noget Driviis i Beltet sees langt med Landsiden. Aarhuus Stifts Addresse-Contors Tidende maae fra indeværende Aars Begyndelse fastsættes saaledes, at samme af Abonnenterne i Stiftet skal erlægges med 7 Rd. og udenfor Stiftet saavel i Danmark som Norge med 8 Rd. 48 s. pr. Sæt aarlig, samt af Abonnenterne i Hertugdommene med 2 Rd. 24 s. S. H. Courant Aargangen; hvilket herved til almindelig Efterretning kundgjøres. Generalpostdirektionen, d. 12 Januar 1813.
Viborger Samler, 1813-01-18
Litteratus Hr. Blok Tøxen anmelder i sidste Statstidende at vilde udgive til Bedste for de Brandlidte i Hobroe "En riig moralsk Be dragers Karakteristik, eller Peter Halvpægels vindskibelige Liv og Levnet, med et Udtog af hans Regnskabsbog for Aaret 1812, en Advarsel til godtroende Folk i Aaret 1813. Den koster, 2 Ar stor, 1 Rd. og man kan tegne sig paa alle Boglader, i Danmark for den.
Viborger Samler, 1813-01-18
En Distriktschirurg i en Kjøbstæd i Jylland hvis Omegn er god og som ikke har havt Jndqvartering under Krigen, ønsker at bytte med en Kollega i Sjelland, i Anledning af Familieforbindelser han der har. Man aflægger et Brev derom med Udskrivt M. C. til Sekretair Vinge i Kronprindsensgade No. 35.
Viborger Samler, 1813-01-18
Lovgivning og offentlig Foranstaltning. 22 Decbr. 1812. Forordning, angaaende Organisationen af 13 Frie Batailloner, hver paa 750 Mand, foruden Over- og Underofficerer i den norske Armees første Divisions-Distrikt; hvortil skal ved alle nationale Kavallerie-, Jnfanterie, Jæger, Skarpskytter= og Skieløber=Kompagnier, som have et større Antal af vaabenført Mandskab end til ethverKompagnies egen Rekruerering udfordres, af det verflødige Mandskab et forholdsmæssigt Antal udtages og øves i Vaaben, for naar Landets Forsvar kræver det, at samles i visse Korps, deels for at erstatte Afgangen ved den staaende Armee m.v. Under 22de Decbr. f. A. har Hs. Majestæt allernaadigst befalet, at det herefter skal paaligge Eieren af ethvert Fartøi over 5 Commertslæsters Drægtighed, at erhverve Kongeligt Søpas for samme, hvad enten det er aldeles aabent eller forsynet med løst eller halvt Dæk.
Viborger Samler, 1813-01-18
Ved Kgl. allerhøieste Resolution af 22de Decbr. f. A. er fastsat: at Maalebreve paa Fiskerfartøierne skal, ved det Toldsted, hvor den ved Forordningen af 13de Marts d. A. paabudne Afgivt af 10 Proc. af Kjøbesummen oppebæres, paategnes, at Afgivten ikkun er erlagt med 5 Procent, og at den anden halve Deel af Afgivten bliver, i Tilfælde at Fartøiet bruges i anden Fart, at oppebære ved det Toldsted, hvorfra det udklareres med Ladning.
Viborger Samler, 1813-01-18
Ved allerhøieste Resolution af 26de d. M. er allernaadigst befalet: at det ved Forordningen af 27 Marts d. A. fastsatte Gebyr af 16 Sk. Species og 4 Species til Skatkammerfonden for de i Kongerigerne Danmark og Norge udfærdigende Kongelige Sopasse, skal fra 1ste Januar 1813 betales og oppebæres efter det for Toldspecies nu bestemte Cours forhold af 1000 Procent med respektive 1 Rd. 54. Sk. og 40 Sk. dansk Courant for hver Commertslæst af Skibenes Drægtighed, som med Kongeligt Søpas vorde forsynede.
Viborger Samler, 1813-01-18
Viborg d. 16 Januar. Jdag var her ikke lidet Rug til Torvs; men det holdtes bestandig i 11 Rd. Skjeppen, for Byg forlangtes 6 Rd. Skjeppen og Kartofler kostede 2 Rd. 48 s. Skjeppen. Man behøver ikke at vide meere, for at see den Elendighed, der truer endog den ikke ganske Fattige. Et lidet Qvantum Kgl. Rug og Byg er for det første overladt til Byens Fattige og uddeelt hidtil ugentlig 1 Skjeppe Rug for 6 Rd. eller og 2 Brød fors. 24 Pdt. Men 200 Personer have forlangt deraf, og det forslaaer kun lidet. En Commission uddeler imidlertid deraf 7 Tdr. ugentlig. Byens Jndvaanere nære endnu Haab om, at Hs. M. allernaadigst bønhøre deres indgivne Ansøgning om et behøvende Oplag af Brødrug til Byens Jndvaanere; Thi Trangen vil herefter vorde stor og Priserne vel endnu høiere. Ulykkelig Hændelse: I Dag havde en Mand fra Bind det Uheld at falde her paa Gaden, og brække sit Been. J Randers har nylig, efter Byens Avis, en fattig Skoflikker Kone, Moder til 5 Børn, styrtet sig i Aaen i disse Dage af Fortvivlelse, da hun i flere Dage havde manglet Brød. En Skildvagt saae det og var Aarsag til at hun blev ræd det fra Døden og bragt halvdød hjem til Mand og Børn.
Viborger Samler, 1813-01-18
(Udgiveren.) Døde: Bregninge Præsteged: Sognepræst for Bregninge og Ringsted Friderich Randrup, 71 A. Khn. Formand paa Toldboden Morten Lassen, 80 A. Hosplattenslager P. Jensen, 71 A. Grenaae: Frøken Ane Sophie Müller, 87 A. Aarhuus. J. H. Røygaard, 26 A. SøbyePræsteged: Sognepr. for Søbye, Skadder og Halling Menigh. Jacob Møller. Udbye Præstegrd: i Sjælland ved Præstøe: Sognepr. for Udbye og Ørslev, Joh. Grundtvig, 78 A. (han var Præst i 52 Aar og givt i 44 Aar.)
Viborger Samler, 1813-01-18
Bekjendtgjørelser. Det oekonomiske Velfærdselskab for Viborg Stift, holder et Möde paa Stiftelsesdagen d. 28de Jan. 1813, paa Domhusets Sahl i Viborg, om Formiddagen Kl. 11. Indenbyes og Udenbyes Medlemmer indbydes til at give Möde der, Præmierskninger, forsynede med Sognepræstens og to i Sognet bosatte troværdige Mænds Attester, ventes da indleverede - og, skulle nogen da udeblive med sit Forlangende om Præmie, tilkjendegives : at slige i seneste inden Februar Maaneds Udgang maae være indleverede til Vidorg d. 16 Januar 1813. A. F. Just. p. t. Selskabets Secretair.
Viborger Samler, 1813-01-18
Det her i Thisted anlagte Garverie agter Eieren, at stille til offentlig Auction paa samme Byes Raadstue Mandagen d. 22 Februar førstkommende, om Formiddagen Kl. 11, og saafremt derpaa skeer nogenlunde antageligt Bud, vil samme uden flere Auctioners Holdelse absolut vorde bortsolgt. Til Liebhaberes Underretning skulle jeg paa Eierens Vegne foreløbigen bekjendtgjøre: a) at Garveriets Bygninger, som bestaaer af 4re næsten sammenbyggede Længder, alle ere godt istandsatte og meget hensigtsmæssigen indrettede, saavel i Henseende til Anlægget, som til Beboelse for Garveriets Folk. b) at Anlægget bestaar af 35 fiirkandtede Kar af forskellige Størrelser, foruden et stort rund Vandkar m.v., samt at der i den egentlige Fabrikbygning er indrettet en meget god Barkmølle, som drives ved en dertil holdende Hest. c) at der ved Anlægget er et betydeligt Vahre=Oplag af Hudder, Skind og Tran m.v., foruden de Hudder og Skind der allerede findes nedlagt i Bark og Tran Conditionerne, hvorefter ovenmeldte Garverie i øvrigt agtes bortsolgt, vil nærmere paa Auctionsstædet, blive kundgjort. Thisted den 12te Januar 1813. M. Ovsgaard.
Viborger Samler, 1813-01-18
Paa vedkommende Anthoriteters Forlangende, en Folge af, at Nor=Aar kan passeres med Pramme, imellem Randers og Weirum Bro, og ventes at finde Sted i Aar, bliver Pramafgivtens Oppebørsel ved Auction bortforpagtet paa visse Aar, Mandagen den 1ste Febr. næstk. Formiddag Kl. 10, efter Conditioner som forud kan læses paa undertegnedes Contoir, ligesom paa Klubberne. i Randers, og hos Kjøbmand Hr. Jens Juul. Auctionen holdes efter Forlangende paa Randers Raadhuus. Viborg den 15 Jan. 1813. Dinesen. Herredsfoged.
Viborger Samler, 1813-01-18
Den 15de dennes bliver, naar Comedien er tilendebragt, Assemblee i Klubben, hvor der da ved samme Leilighed skeer Valg paa nye Directeurer. J Wraa paa Thaarupgaards Gods er Gaardmand Søren Andersen død. Hans efterlevende Enke har ved Tingsvidne beviist: at den Afdøde kort for sin Død mundtlig oprettede Testament og derved indsatte hende som eneste Arving. Omstændighederne foraarsage imidlertid, at undertegnede Skifteforvalter finder sig pligtig til at bekjendtgjøre dette for den Afdødes lovlige Arvinger, der er angivet at være deels Sødskende, og deels Sødskendes Børn, der skal opholde sig i Hersom, Bjerregrav, Skaltz, Roum og Lovel Sogne, at melde dem i lovbefalet Tid, om de maatte have nogen Erindring imod Testamentet, hvis Ægthed, fra Realitetens Side, iøvrigt ikke synes at kunne drages i Tvivl. Viborg, den 11te Januari 1813. Paa Godseieren S. T. Hr. Capitain v. Müllers Vegne. J. Nyboe.
Viborger Samler, 1813-01-18
Alle de som i navnlig Henseende maatte have noget at fordre i Stervboet, efter heri Byen ved Døden afgangne forrige Conrector ved Viborg lærde Skole, Ma= og gister Cai Ditlev Kruse, indkaldes herved med 12 Ugers Varsel at anmelde og beviisliggjøre samme for undertegnede Skifteforvaltere i Boet, saaledes som Loven efter død Mand befaler. Randers, den 19de December 1812. Magistraten og Byfogden.
Viborger Samler, 1813-01-18
Af Rinds og Gislum Herreds Overformynderie kan til næstkommende Snapstingstermin erholdes en Capital, Umyndiges Midler, stor 8,026 Rd. 3 Mk. 11 s., enten samlet eller i mindre Summer, imod lovbefalet Pant, so og Renter. Hvem samme maatte behøve, ville behage, at henvende sig til Undertegnede. Hobroe den 7de Januari 1813. J. P. Rommedahl. Cancellie Raad, Bye- og Herredsfoged.
Viborger Samler, 1813-01-18
Endnu kan paa Foder modtages ved Thaarup gaard 20 a 30 Stkr. Stude, naar man derom atkorderer med Forpagter Bjørn paa Strandet. Viborg d. 11 Jan. 1813. Bastrup.
Viborger Samler, 1813-01-18
Den 19 Januar spilles i det dramatiske Selskab, Billetter afhentes som sædvanligt, hos Hr. Harder, Der aabnes Kl. 5 1/2.
Viborger Samler, 1813-01-18
De som have modtaget Regninger fra Viborg i Bogtrykkeri over Avertissementer og Avispenge, li ville behage at afgjøre disse med allerførste, de spare derved gientaget Porto og mig den Ubehagelig i hed, at nægte deres Forlangende om Jndrykkelser, i herefter fyldestgjørelse, med mindre Penge medfølge. Viborg d. 13 Jan. 1813. A. F. Just. i de Meget got Lak, Oblater og Skrivpapiir faaes hos A. F. Just.
Viborger Samler, 1813-01-21
(Af Altona Merk. og Hamb. Corresp.)
Viborger Samler, 1813-01-21
Paris d. 6 og 7de Januar. Det lovgivende Korps er sammenkaldet til 1ste Febr. Senatet var overordentlig forsamlet den 2den og 4de Januar. Ogsaa de i Paris værende Kohorter af Nationalgarden have ansøgt Keiseren om at komme til Armeen.
Viborger Samler, 1813-01-21
Fyrsten af Neuschatel har fra Kønigsberg den 29 Decbr. indberettet: at Armeen har mistet meget, da dens Generalinspectør og Kommandant for Artilleriet, Grev Lariboissiere er død. Efter Slaget ved Moskau, hvor hans Søn faldt, tabde han sin Sundhed og henfaldt i en dyb Tungsindighed. Hans Liig føres til Frankrig - Hans Kommando er overdraget General Eble.
Viborger Samler, 1813-01-21
J Aaret 1812 ere 15 høie Embedsmænd og 20 høie Militærpersoner, 13 Geistlige høie Embedsmænd, hvoriblant Kardinal della Porta, samt 44 Lærde og Konstnere, døde i Frankrig. 14 opleve vede en Alder fra 100 til 110 Aar. Blant de døde Militære, vare: Viceadmiralerne de Winther og Villaret-Joyense, og Divisionsgeneralerne Dorsenne, Lacombe St. Michel, Gudin, Montbrun, Caulincourt og Ferey.
Viborger Samler, 1813-01-21
Fra i Søndags af har Hs. M. Keiseren daglig bivaanet de holdte Conseils og Statsraadsforsamlinger.
Viborger Samler, 1813-01-21
Hertugen af Alhusera melder fra Spanien: fra Hovedqvarterret St. Felipe d. 7de Decbr. "at Jnsurgenterne i Catalonien, som ere vante til de afskyeligste Forbrydelser og 3 Gange have fornyet deres Forgiftelses- og Mordanslag i Barcellona, og saa have søgt ved List at overrumple Fortet St. Fe lige. Den 11te Novbr. kom 1000 Md. under Villamils Anførsel, forklædte som italienske Jnfanterister; men da man strax kjendte dem, bleve de ikke lukkede ind, men modtagne med en Salve af Kartæsker, som kostede dem endeel Folk, hvorpaa de gik tilbage.
Viborger Samler, 1813-01-21
London d. 28 Decbr. Fra Gothenborg skrives den 18 Decbr. "Man melder fra Kbh., at den danske Regjering er sindet at slutte Fred med England. Der siges tillige, at Deputerede fra de engelske, russiske og svenske Admiraliteter, skulle vurdere de danske Krigskibe som ere tabte og, at Resten skal gives Danmark tilbage, som og skulle have Erstatning for den Skade Kjøbenhavns Bombardement foraarsagede. Derimod, hedder det, ville den danske Regjering lade 50000 Md. støde til den russiske og svenske Armee, for at angribe den franske Armee paa dens Tilbagetog gjennem Tydskland 1) J Lørdags er Freg. Antelope afgaaet til Lissabon med 100,000 Pd. Sterl. i Guldstænger, for at betale Troppernes Sold i Portugal 2) Naar Soult med den franske Armee gaaer tilbage, vil Marquis Wellington ganske vist indskibe sig og gaae til England og overdrage Overkommanden over den forenede Armee til General Hill 3) Med besynderlig Glæde har man erfaret, at Handelskonseilet har besluttet at gjøre en Ende paa det Samqvem vi hidtil have havt med Frankrig formedelst Licentser. Det lader som Napoleon nylig har uddeelt en uhyre Mængde Licentser, i det Haab, at Handelsraadet i London, skulde uddele et lige Antal. Alle disse Licentser bliver unyttige, naar vi ophøre med at udstæde dem. Dog maae vor Regjering, ifølge sin Redelighed, opfylde de allerede udstædte 4), Monitøren giver herover saadanne Anmærkninger. Til 1) Danmark vil ikke slutte Fred med Eder. Den Forhaanelse J have paaført Landet ved midt i Freden at stikke dets Hovedstad i Brand og borttage dets Flaade, er ikke af de Fornærmelser, som kan godtgjøres med Penge. Til 2) J de sidste 7 Maaneder have J ikke betalt Eders Armee i Portugal Sold. Disse 100,000 Pd. Sterl. ville ikke forslaae dertil. Til 3) Hertugen af Dalmatiens Armee vil ikke gaae tilbage. Den franske Armees Styrke i Spanien er 300,000 Md. hvoriblant 20,000 Md. Ryttere, og 300 bespændte Kanoner. Da 30000 Mk. at disse ere afgaaede, marschere andre 30000 Md. derhen i Januar og Februar, for at komplettere Tallet. Andalusien bliver atter besat, og, svækkes den engelske Armee det ringeste, bliver Portugal angrebet. Til 4) Siden Keiserens Ankomst er ingen Licentser, udgivet, det er og meget tvivlsomt, om nogle blive udstædte. Da over 500 Licentser befindes i de franske Handelskontorer; saa er dette et ækkelt Praleri, da J have givet Licentser ud, som i hele 2 Aar kunde være nok. Det ville baade for Frankrig og Fastlandet være meget fordeelagtigere, om der slet ingen Handel fandt Sted med Eder. Ethvert Frifartsbrev, som den franske Regjering udstæder, er en Gunstbeviisning mod Eder; Det er en Draabe Olie, som gydes i Eders Lampe og som den saa høilig trænger til!!! Uagtet Eders Krydsere, komme dog Almerikanerne hertil i Mængde, allene i Decbr. ere 50 riigladte Amerikanere komne hertil."
Viborger Samler, 1813-01-21
London d. 1ste Januar. I Dower har man det Rygte, at Mandskabet paa en af vore Krigskorvetter har gjort Opstand og derpaa ført Skibet til en fransk Havn. Den laae ved Dungeness.
Viborger Samler, 1813-01-21
Freg. Arethusa var den 24 Octbr. løbet ud paa Krydstog fra Havannah. Man melder os: at den er taget af en amerikansk Fregat i Mexikos Bugt og ført til Missisippi. Den havde 2 Millioner Piastre ombord.
Viborger Samler, 1813-01-21
Af amerikanske Aviser sees: at de til den 15de Decbr. havde opbragt og taget 218 engelske Skibe, som førte 574 Kanoner og havde 5106 Md. Besætning. Blant disse vare adskillige Fregatter, Følgen vil blive skrækkelige Bankerotter blant vore Handlende og Manufakturister. Vi lade bygge 17 nye Fregatter hver paa 38 Kanoner.
Viborger Samler, 1813-01-21
Sidste Tiirsdag er et Skib afgaaet til Nordamerika med vigtige Brevskaber til Regjeringen der.
Viborger Samler, 1813-01-21
Breve fra den franske Kyst melde, at Napoleon, er farlig syg. Man kan ikke undre over, om en Reise paa 1200 engelske Mile, som i 12 Dage blev lagt tilbage, kunne ryste et saa jernstærkt Helbred, som hans.
Viborger Samler, 1813-01-21
Vore sidste Forslag til Regjeringen i Nordamerived Hr. Russels have ikke nyttet noget. Derimod have de forøget Nationens Uvillie imod os og bragt mange Forderalister, som forhen vare imod Krigen, til at stemme for den. Man siger ingen Paketbaad mere maae landt der, og kun Parlementærer herfra maae modtages. Flere Handelshuse her, som havde oversendt til Amerika Licentser for Amerikanerne til at bringe Kornladninger til Portugal, have sletikke faaet Svar paa deres Breve derom, hvoraf man slutter de efter Regjeringens Ordre ere tilbageholdte.
Viborger Samler, 1813-01-21
Wien d. 25 Decbr. og 3die Januar. Ved Ministeren for det Jndenlandske ere alle østerrigske Provindsers Gouvernører kaldte til et Møde i Wien d. 4de Jan. Man troer denne Conferents angaaer en betydelig større Udskrivning af Soldater, og om Leverancernes Fordeling paa alle Provindserne. Kræve Omstændighederne det, vil den østerrigske Regjering til Foraaret opstille en frygtelig Magt. Det hedder og, at Generalinspectøren over Stutterierne skal reise til Paris, for at tilbyde den franske Keiser en betydelig Leverance til Armeen. Da vor Regjering saa uforanderlig er forbundet med den franske, forener den stedse sine Hjelpemidler med dens. Ungarn allene skaffer en overordentlig Mængde fortreffelige Heste for det svære Kavall. leri og den franske Armee kan regne paa, at den hos os og i Nærheden vil finde hvad den af disse Stykker mangler.
Viborger Samler, 1813-01-21
Warschau d. 2den Januar. En hertil kommen Koureer bringer den Tidende At Hertugen af Tarents (Macdonald) Avantgarde, anført af General Bachelu var d. 28 Decbr. rykket ind i Tilsit efterat den havde gjennembrudt en russisk Kolonne under General Laskom, hvorved 2 Batailloner russisk Jnfanteri blev taget til Fange og 2 Feldtkanoner erobredes. Siden efter var ved Tapiau en ny Affære og den 3 Januar rykkede Hertugen af Tarent ind i Kønigsberg. Den 4de Jan. havde Kongen af Neapel en Affære med Russerne ved Mehlsack. Det franske Hovedqvarteer blev først forlagt til Elbingen og siden til Marienwerder.
Viborger Samler, 1813-01-21
Kønigsberg 27 Decbr. Kongen af Neapel har her mønstret General Heudelets skjønne Korps. Det bestaar af 30000 Md. velforsynet med Artilleri, det kommer fra Dantzig Man troer det skal til Tilsit.
Viborger Samler, 1813-01-21
Man har her havt en udsædvanlig haard Frost, endog paa 25 Grader. J de 2 sidste Dage er det Tøveir. Man erindrer sig ikke et saa overordentligt Aar.
Viborger Samler, 1813-01-21
Berlin d. 12 Januar. Hs. D. Fyrsten af Hatfeld er reist herfra til Paris - Den østerrigske Gesandt ved det svenske Hof, Hs. E. Greve Neipperg er reist over Colberg, til Stokholm. Efter Forlydende er Kongen af Neapel fra Elbingen reist til Bromberg.
Viborger Samler, 1813-01-21
Blandede Efterretninger. (Af Altona Merkur og Hamborg Correspondent.)J Novbr. begyndte Pesten meget at aftage, saavel i Konstantinopel som i Smyrna.
Viborger Samler, 1813-01-21
Man har i engelske Aviser beregnet: at de Licentser som Frankrig har tilsendt engelske Skibe, ifior have været saa betydelige, at Fordelen for Frankrig, beløb sig til 5 Millioner Pd. St. o. 93 Mill. Franker.
Viborger Samler, 1813-01-21
Ligeledes er de i Decbr. Maaned paa 11 Dage af sendt fra London til Franske og hollandske Handelshuse Guld og Sølv i Stænger som angives for at have været 120,000 Lod Guld og Sølv.
Viborger Samler, 1813-01-21
Indenlandske Tidender. (Af Statstidend., fyenske og andre danske Aviser, En Kongl. allern. Forordning af 5te Januar er ankommen hertil, som sætter vort Pengevæsen paa en varig og urokkelig Grundvold og giver det Orden og Fasthed. Forskjellen paa Penge og Betalingsmidler imellem Kongerigerne og Hertugdømmene blive derved ophævede, som hidtil adskildte samme paa en for begge skadelig Maade, og berøvede dem den Bistand, de ellers vilde og kunde yde hinanden. For at udføre denne Beslutning, har Hs. Maj. oprettet en Rigsbank, og tillagt den saadanne Midler og Forrettigheder, der kunne betrygge Pengevæsenets nye Forfatning. Almeenvellets sikkre Vedligeholdelse kræver Opoffrelser fra de Enkelte, der maae betrag. tes som Bidrag til Fædrelandets Tarv. Jfølge deraf skal, istedet for alle hidtil i Kongerigerne og Herte dommene i Omløb værende nugjeldende Myndt sorter, herefter ikkun een Pengesort finde Sted.
Viborger Samler, 1813-01-21
Altonas Jndbyggere have den 10 Januar d. A. paa en saare skiøn Maade ihukommet den skrækkelige Ulykke som paa denne Dag for uctop 100 Aar siden overgik Staden, da den af den svenske General Steenbok blev lagt i Aske, ved til Erindring. heraf og med Tak til Gud for de lykkeligere Dag siden, at skifte en Veidædighedsforening for Moderomsorg og Børnekjerlighed.
Viborger Samler, 1813-01-21
Ribe. J Ribe Stift ere udi Kirkegaret 1812. 968 Par kopulerede; 1951 fødte af Mandkjønner og 1847 af Qvindekjønnet, tilsammen 3798; hvoriblandt de 238 vare uægte Børn. 1635 ere døde af Mandkjønnet og 1614 af Qvindekjønnet, ialt 3249. altsaa 549 flere fødte end døde. Blandt de Fødde vare 29 Par Tvillinger og 2 Par Trillinger. Blant de Døde ere 32 omkomne ved ulykkelige Hændelser, og 3 have ombragt sig selv. 43 have opnaaet en Alder over 90 Aar og ikkun 1 en Alder over 100 Aar.
Viborger Samler, 1813-01-21
Aalborg, d. 15 Jan. Udi Aalborg Stift. ere i afvigte Kirkeaar copulerede: 849 Par. Fødte, af Mandkjøn 1200 og af Qvindekjøn 1132, tilsammen 2332, desuden af uægte 289 og af Dødfødte 85, tilsammen 3113 foruden de ovenanførte Dødfødte. Altsaa 492 Personer flere døde end fødte.
Viborger Samler, 1813-01-21
Anmeldte Mærkværdigheder. Jblandt de Fødte ere: 34 Par Tvillinger og et Barn født som havde kuns de 2de yderste Fingre paa den venstre Haand. - Jblandt de Døde ere: druknede 25 Personer; fundne døde 7 Personer; døde ved ulykkelige Hændelser 4 Personer; ihjelfrosne 4 Persosoner; qvalt 1 Person; voldsom døde 7 som have ombragt sig selv, hvoraf 3de i Vildelse.
Viborger Samler, 1813-01-21
J Sønderjylland er i 1812 ægteviede 2050 Par, fødte 6967, døde 5866, foruden 341 dødfødte; i Holsteen ere ægteviede 2597 Par, fødte 9874 og døde 6850, foruden 508 dødfødte, ialt er i begge Provindser 4125 flere Fødte end Døde. (Efter disse Dato maae Sønderjylland omtrent have 211,000, og Holsteen 246,000 Jndbyggere.)
Viborger Samler, 1813-01-21
Bekjendtgjørelser. Fredagen d. 29 Januar 1813 bliver Bal i Hagemanns Klub i Anledning af Hs. M. Kongens Födselsdag. Kl. 7 begynder Dandsen.
Viborger Samler, 1813-01-21
Da Lokalet i det Viborgske Dramatiske Selskab nu er udvidet, anmodes de, som önske at indtræde i samme, saasnart mueligt, at melde sig skrivtlig hos Directionen. Den 28 Januar spilles i det dramatiske Selskab. Billetter afhentes som sædvanligt, hos Hr. Harder.